Helena Lilis Drillis

## Informació

### HISTÒRIA

L’Helena va créixer d'una forma independent; tot i això, des de ben petita voltava per un negoci familiar: una botiga d’herbes medicinals, i d’allò vivia. També hi vivia amb un pilot de persones, no té gaires records de tot allò, era massa petita. L'únic que recorda és dormir aplegada amb un munt de gent. Allà l'acollien i l'estimaven, i com que la família no es podia permetre una bona educació per Helena, la instruïen perquè l'ajudessin amb les tasques que s'havien de fer a la botiga.

Moltes vegades s'encarregava de viatjar per recol·lectar aliments, anar de caça, repartir comandes, entre altres, i a poc a poc, mentre anava creixent i ja amb els seus vuit anys, el seu esperit inquiet i treballador va transformar-se per complet en descobrir la seva afició pel col·leccionisme. Primer va començar a col·leccionar, herbes medicinals, flors, pedres, fulles, insectes petits (com; papallones, abelles, formigues, etc.), ocells, i després diversos tipus de pells d'animals, de fures, de serps, de vaques, de porcs senglars, i només volia matar-los per obtenir la seva pell. Era una amant de les textures, més endavant no solament caçava aquells animals per les seves pells, si no els engabiava i els estudiava tot dibuixant-los, i experimentant amb ells. A poc a poc, en veure la primera mort d'un d'ells, i en veure la seva descomposició, Helena es preocupava en veure el seu estat demacrat i va trobar la necessitat de provar si la taxidèrmia seria una opció fàcil, per mantenir-la feliç i donar una segona oportunitat a tots aquells animals que havia aconseguit i havien mort en l'intent.

La seva col·lecció era respectable, la major part dels clients que abans havien comprat ocasionalment a la botiga, havien deixat d'entrar-hi. La família estava desesperada perquè la major part de la botiga l'ocupava tot allò que Helena, amb els seus respectius divuit anys, havia obtingut a les seves expedicions en solitari. No va deixar mai de vendre el que inicialment venia la botiga, perquè allò encara li servia d'estratègia per tenir clients habitualment. A vegades, els incitava a sentir sensacions, olors, i textures noves, també els enganyava per obtenir un mòdic preu per la seva feina, s'inventava mites i llegendes o prenia al pèl a la gent fent creure que allò era sagrat, o era màgic, i tot i que potser sí que ho era, era molt difícil distingir les seves veritats de les seves mentides.

El negoci va caure, per culpa d'Helena. La família va arruïnar-se i va decidir fugir una nit, escapant i abandonant a Helena amb ella tan sols la majoria d'edat. Ella en despertar-se i veient que la botiga no obria en setmanes, va prendre la decisió de marxar lluny i buscar un nou indret on començar una nova vida i un nou negoci propi.

### HABILITATS I CONEIXEMENTS

Té experiència en l’art d’elaboració de pocions màgiques, és herbolària, sanadora, i taxidermista. Utilitza mètodes naturals per elaborar les seves pròpies pocions, elixirs, antídots i verins. Coneixements de la fauna i la natura, de cuina, herboristeria, màgia, i curació, caça.

### CARÀCTER

Té un caràcter imprevisible i variable, es mostra als altres amb simpatia. Té les idees molt clares, i és una mica manipuladora. És molt intel·ligent i ambiciosa, molt llesta, sensitiva, i creativa.

### ASPECTE

Té un cos molt femení, el cabell tenyit de color lila a causa dels fums, vapors, i colorants de les pocions, porta rastes al cabell i sempre porta els cabells una mica desendreçats. Té algunes cremades a les mans, i algunes cicatrius als braços, i en altres parts del cos. És cega.

### CREENCES I TRADICIONS

És fidel a la creença del món de la màgia i la bruixeria, per tant, va completament en contra al cristianisme o qualsevol altra religió, ja que en aquest àmbit sempre se l’ha considerada com a un esperit malèvol, i ha fet que la seva professió guanyés força malnom.

### PROPÒSIT

La idea d'aquest personatge no és endinsar-se en cap rol ni molt intens ni romàntic, ni tampoc formar part de cap facció, ni urbanització. En aquest sentit, és un personatge pacífic, que no lluitarà per cap batalla, ni li interessarà obtenir moltes riqueses o un regne.